
From Mosaic to Pixel in 'Textile Art 


Abstract: Due to technology and how the woven or knitted textile surfaces are created, they can be reduced 
to a graphical representation of modular, often square modular geometric grids. Thus thought, any 
decorative composition resembles the mosaic technique in which for the construction of the image it is 
reduced to a structure of units of the same size but of different colours or textures. Historically, the 
patchwork illustrates the technique of textile mosaic and makes the transition between classical, manual 
or mechanical techniques and contemporary digital art. Pixel art and the compositions of NFT works are 
based on a similar concept, creating the work from tiny independent images, which are chromatically 
modular correlated. 

De la mozaic la pixel în Arta Textilă 


Abstract: Datorita tehnologiei şi a felului în care iau naștere suprafeţele textile țesute sau tricotate, acestea 
pot fi reduse la o reprezentare grafică de rețele geometrice modulare, pătrate de cele mai multe ori. 
Gândite astfel, orice compoziție decorativă se aseamănă cu tehnica mozaicului în care pentru construirea 
imaginii aceasta e redusa la o structură din unități de aceeași dimensiune, dar din culori sau texturi diferite. 


= 


Patchwork-ul din punct de vedere istoric ilustrează tehnica mozaicului textil şi face tranziţia între tehnicile 
clasice, manuale sau mecanice şi arta digitală contemporană. Pixel art şi compoziţiile lucrărilor NET au la 
baza un concept similar, de creare a lucrării din imagini minuscule independente, corelate modular 
cromatic. 


Cine cheie: artă textilă, design textil, patechwork, colaj textil, digital, pixel, mozaic, artă contemporană, 
NET. 

Abbreviations: 
NET = non-fungible token; 
ACM = Association for Computing Machinery 


Introducere 

Analiza similitudinilor dintre o lucrare mozaicată şi o opetă pixel art are ca mijloc de legătură 
utilizarea elementului în compunerea imaginii și face apel la estetica minimalistă [5]. Astfel, fie 
prin alăturarea bucăţilor miniaturale, aşa cum se regăseşte în decoraţiunile de tip mozaic sau de 
patchwork, fie prin utilizarea pixelului ca formă elementară, ambele recurg la blocuri mici de 
forme asemănătoare de culoare. Dacă în spectrul decorativ această compoziţie este o formă 
implementată în arta încă din mileniul III î.Hr., apariția ideii de artă a pixelului este certificată 
începând cu anul 1970, care utiliza în compunerea digitală a imaginii pixelul — ca element de mici 
dimensiuni întâlnit sub formă de pătrate sau dreptunghiuri. Însă, termenul de arta a pixelului este 
menționat prima dată în 1982 în articolul „Scrisoarea preşedintelui ACM: Pixel Art”, de către 
Adele Goldberg şi Robert Flegal (Go/4herp e> F'/eza/, 1982). Anvergura erei computerizate a oferită 
o platformă amplă în care pixelul a fost o componentă importantă în formarea jocurilor video 
sau a imaginilor cu scop artistic. Astfel, pixel art apare ca mișcare artistică şi rămâne în atenția 
publicului până în ziua de azi, chiar dacă în domeniile de consolă și jocuri a fost înlocuită cu 
tehnologia modernă pe care o ofetă programele de grafică actuală. Însă, desprinderea de imaginea 
pixel nu este completă deoarece atractivitatea de a construi mozaical rămâne o tendință puternică 
atât în Arta 'Textilă prin utilizarea de tehnici ce permit întegrarea unor mijloace de expresie 
asemănătoare (patchwork, colaj textil, quilting etc.), cât şi în diferitele forme de artă digitală. 
Maniera de a lucra cu pixeli este o alegere stilistică a artiștilor contemporani care fie abordează 
opera într-o notă vintage, chiar retro, cu trimitere la formele incipiente ale erei formării imaginii 
computerizate (1ribe €> Jana, 2006:28), fie constituie conceptualizarea imaginii în stilul de bloc 


lângă bloc pentru a puncta o idee, o imagine de ansamblu aparte. 


Între tradiţie şi tehnologie — „pixelii textili” 

Textilele prin însăşi structura lor internă, tipul de ţesere sau de tricotare au la bază o alcătuire 
modulară, geometrică. Alternarea firelor de urzeală şi a celor de băteală în cazul ţesăturilor sau a 
ochilor în cazul tricoturilor dau naștere la o suprafață texturată a cărei reprezentare grafică este 
printr-o reţea de pătrate. 

Redarea unor compoziţii decorative complexe în aceste tehnici textile presupune construirea 
formelor din unități modulare independente alăturate asemănătoare tehnicii mozaicului. Din 


acest motiv primele motive decorative ţesute sau brodate aveau un aspect stilizat, geometrizat 


după o structură predeterminată. Materialele textile monocrome au fost la rândul lor valorificate 
decorativ prin alăturarea lor în funcție de cromatică ţi textură. Dorinţa de a înfrumuseța spațiul 
prin crearea de obiecte decorative estetice a dus la apariția Artelor Textile cu toate subdomeniile 
lor determinate de tehnicile variate, de tipul de expunere şi de funcţia obiectului final. 

Pornind de la rădăcina expresiei, prin co/4/ fex44/ se înţelege „lipirea” a două materiale textile. 
Din punct de vedere tehnic, acest lucru este posibil prin unirea lor cu ajutorul unui liant (firul de 
aţă, inserția textilă sau substanţe chimice de lipire). Colajul textil permite alăturarea de materiale 
diverse, fragmente mai mult sau mai puţin regulate urmărind o reliefare reciprocă a expresivității 
plastice. 

Colajul textil este o variantă rudimentară şi mai puţin pretențioasă, din punctul de vedere 
tehnic a patchwork-ului. Realizat iniţial în casă din piese vestimentare sau produse textile de 
interior uzate, colajul textil era un material compus din petice de diferite forme și dimensiuni, 
suprapuse sau alăturate, fără a se urmări o compoziţie prestabilită clar. Suprafața rezultată avea 
totuşi anumite coordonate estetice. 

Cea mai apropiata tehnica textilă de reprezentare a mozaicului clasic mural este fără îndoială 
patchwork-ul. Patchwork-ul nu s-a născut din dorința de recuperare a unor materiale uzate, aşa 
cum a fost în cazul colajului textil. Compoziţia de tip patchwork a apărut pentru prima dată 
descrisă într-un cântec medieval anglo-normand, în cea de-a doua jumătate a secolului XIII 
(Janniere, 2003:14) (Fig. 1; Fig. 2). Primele referiri la colecţii şi la expoziţii cu astfel de lucrări 
datează din secolul XVII (Jappsere, 2003:78). 

În Franţa şi Anglia, acest gen al Artelor Textile a fost abordat de doamnele nobile care 
utilizau materiale scumpe, imprimate, din care alegeau doar anumite secțiuni potrivite în 
compoziția creată de ele. Patchwork-ul are o structură strict geometrică, modulară, bazată pe 
rețele de pătrate, dreptunghiulare sau hexagonale. Modulele sunt asamblate într-o tehnică 
specifică, cusăturile fiind invizibile pe faţa materialului. Datorită complexității structurii, unirea 
peticelor a fost făcută de mână până la începutul secolului XX. Deşi inițial patchwork-ul avea o 
destinație casnică, produsele decorând mobilierul de interior, cu timpul, imaginile au fost tot mai 
savant compuse, iar suprafața materialului a devenit atât de amplă, încât aşezarea lor parietală a 
fost o necesitate. De aici până la conceperea unor lucrări cu o destinaţie pur artistică a fost doar 
un pas. Faptul că încă din secolul XVIII patchwork-ul era creat cu scop artistic, pentru o 
expunere parietală, este confirmat de restauratorii ce au găsit în interiorul lucrării, nedeteriorată 
după aproape 300 de ani, hârtia folosită ca ghidaj în această tehnică. Patchwork-ul parietal, la fel 
ca tapiseria, era scuturat şi curățat fără spălare, fapt ce ar fi deteriorat opera. 

Astăzi, tehnica patechwork şi-a păstrat complexitatea, dobândind aportul tehnicilor moderne 
de asamblare. Compoziții de mari dimensiuni, având laturi de peste 10 metri, sunt realizate 
utilizând tehnologii complexe. Majoritatea se desprind de structura geometrică clasică cu o 
singură rețea de module pe toată suprafața, mai nou fiind preferate rețelele de module complexe, 
care permit evoluția de la triunghi la pătrat, hexagon, octogon etc. Patchwork-ul păstrează 
specificul decorativ mai puternic decât în oricare dintre celelalte domenii ale Artelor Textile din 
secolul XX. Gama tematică a compozițiilor variază în funcție de spațiul geografic, de autor, dar 
mai ales de momentul istoric în care sunt realizate. Există compoziţii abstracte, monotone, cu un 
decorativism pregnant, dar şi patchwork-uri în care figurativul joacă un rol important, în această 


tehnică putând fi realizate la scară monumentală portrete, peisaje etc. 


Datorită noilor tehnologii, paginile de internet au favorizat răspândirea rapidă a informațiilor 
cu privire la diferitele tipuri de tipare, de modalități de asamblare a elementelor de patchwork, 
sugerând structuri compoziționale. Interesul sporit al publicului a dus la o recunoaştere a 
patchwork-ului şi a quilt-ului ca Arte "Textile decorative reprezentative. În Occident — Anglia, 
Franţa, Germania şi în Statele Unite ale Americii — există muzee care cuprind vaste colecții de 
lucrări tip patchwork, spre exemplu, în Anglia V'/cforia and Albert Museuw — Londra găzduieşte 
patchwork-uri murale care datează din 1718. Muzeul francez Nozre Dare des Bondevi/je — Industrie! 
de la Corderie Vallois are cea mai vastă colecție de patehwork-uri şi quilt-uri internaționale, 
cuprinzând 300 de ani de tradiție din toate cele cinci continente ale lumii (Japp/re, 2003:19). Deşi 
accentul se pune pe partea istorică, majoritatea muzeelor de profil îşi înnoiesc periodic colecțiile 
prin achiziționarea lucrărilor contemporane. 

Datorită faptului că tehnica de realizare a patchwork-ului este laborioasă, expozițiile și 
competiţiile de profil în arta contemporană sunt evenimente speciale, de obicei organizate anual, 
bienal sau trienal. Printre evenimentele europene marcante se numără cele din Franța și din 
Cehia. Printre lucrările prezentate la ultimele ediţii ale anualei Irfemafiora/ Pafcbwork Meeting din 
Praga se observă tendinţa includerii mai multor experimente de broderie mecanică și de quilt, ca 
ramuri conexe cu patchwork-ul. Şcoala de patchwork din Rusia, alături de cea din Statele Unite 
ale Americii sunt astăzi printre cele mai puternice. 

Deşi considerat o tehnică diferită, quilt-ul apelează deseori la matlasarea unei suprafeţe 
textile ce are o compoziție artistică realizată în colaj textil sau patchwork. Structura lucrării ia 
naştere din coaserea între două materiale a unui strat de material pufos (vatelină, melană sau 
lână), speculându-se volumele create prin presarea stratului din mijloc.Iniţial aceste cusături 
aveau doar un rol funcțional, de fixare a stratului din mijloc (a lânii), de cele două materiale, 
pentru ca în timpul utilizării sau al spălării să nu se deformeze obiectul textil. Modelele cusute 
erau simple rețele geometrice de pătrate sau romburi. Cu timpul, motivele au devenit din ce în 
ce mai complexe, evoluând de la abstracția geometrică simplă, către structuri aleatorii complexe. 

În anul 1971, la Muzeul Whitnez din New York, Andy Warhol prezintă 16 quilt-uri din 
colecțiile private ale lui Jonathan Holstein şi ale lui Gail van de Holf, sub titulatura generică 
„Abstract Design in American Onilts (annttre, 2003:9). 

Așadar, interesul pentru aceste tehnici este din ce în ce mai mare, deşi metodele de realizare 
sunt laborioase (['7z. 3). Artiştii americani, în mod special, preferă combinarea tehnicii patehwork 
cu cea a colajului textil, realizând portrete sau peisaje. Mozaicul de materiale atrage nu doar prin 


tehnică, ci şi prin adaptarea subiectului la structura compoziției. 


Arta Textilă şi pixelul — interferenţe vizual — artistice 

La sfârșitul secolului XX, Arta 'Textilă a evoluat spre o varietate de conexiuni 
interdisciplinare, dezvoltând metode de transpunere cu un potențial artistic şi inovativ ridicat. 
Așa se face că lucrările realizate în tehnica patchwork sunt formate după principii specifice 
mozaicurilor sau broderiile cu puncte de coasere în cruce și pot fi asociate cu ușurință mișcării 
artistice pixe/ art. 

Toate aceste mijloace de producere a unor lucrări artistice au în comun modalitatea de 
compunere a unei imagini și anume prin alăturarea de unități sau module identice ca dimensiune 


în compoziţii decorative, figurative, abstracte etc. Un alt aspect ce creează o conexiune între 


acestea ar fi că artistul, indiferent de tehnica pe care o utilizează fie că este mozaic, patchwork 
sau pixel art este constrâns în ceea ce priveşte alegerea formelor și a culorilor ele putând avea de 
cele mai multe ori un număr limitat mai ales în cazul formelor figurative care necesită o anumită 
aşezare a unităților pentru ca acestea să fie înțelese. 

Recunoașterea formelor de către privitor şi analiza întregii compoziții de la distanță 
constituie o metodă general aplicabilă în vizualizarea lucrărilor de artă de acest tip. Dacă micile 
bucăți de marmură dau viață mozaicurilor prin metode transmise din generaţie în generație și 
conturează idei cu privire la societatea, cultura şi arta vechilor civilizații, pixelul este modulul 
digital principal din care este construită fața culturii noastre vizuale electronice (Bihar e> 
Reichek, 2008:20). Conexiunea dintre aceste două sfere este abordată de artistul Faig Ahmed (Ie. 
4) în lucrările sale prin explorarea tranziției dintre designul tradițional al covoarelor şi efectele 
digitale, experiment ce abordează forme ale practicilor artistice în mod normal opuse (Copzreras- 
Koterbay €> Mirochă, 2016:131). 

De asemenea, interferența dintre pixel art şi arta textilă pare a fi o soluție plastică 
remarcabilă. În acest sens, realizate digital, imaginile cu o rezoluţie redusă amintesc de structurile 
textile întreţesute. Pe de altă parte, odată cu apariţia noilor tehnologii modele realizate după 
imagini pixelate sunt imprimate pe ţesături, procesul de creaţie şi de transpunere digitală a unor 
forme vizuale de tip pixel art favorizând interesul artiştilor pentru matematică şi tehnologie (Pe. 
5). Astfel, artiştii textilişti s-au adaptat societății actuale, marcată de dinamica valorilor și de viteza 
dezvoltării tehnologice, prin utilizarea mijloacelor din mediul digital, lucru care a contribuit la 
integrarea conceptului de pixel art în lucrările textile contemporane. 

În acelaşi timp, pixelul sau noul mozaic contemporan are o multitudine de interferenţe în 
domenii ce fac apel la estetica produsului. În sfera vestimentară abordarea mozaicului pixelat se 
regăseşte în tematica brandului Anrealage, colecția „Low” a designerului Kunihiko Morinaga 
(70. 6), ce face referire la imagini cu rezoluţie joasă de 8 biţi, regăsite în general în anii 70. Fiecare 
componentă a imaginii de ansamblu a fost tratată în spirit de mozaic pixelat: de la produse 
vestimentare până la ciorapi, pantofi, accesorii pentru chip. 

Intriga utilizării pixelului este cu atât mai mult investigată în planul social media 
contemporan cu cât este utilizat și în compunerea unui NFT ce devine popular datorită tehnicii 
de realizare şi a modului de comercializare. Cumpărarea dreptului de proprietate a unei opere de 
artă digitalizată şi un activ pe care ar putea să-l revândă ulterior este oficial tranzacționată la o 
sumă record prin casa de licitație Christie's în anul 2021. Autorul este Mike Winkelmann, 
cunoscut în lumea artistică sub pseudonimul de Beeple, a cărei NET intitulat Everydays: Ie Firsz 
5000 Days (l'a. 7), reprezintă un colaj mozaical a propriilor desene, schițe, picturi care au fost 
postate în ultimu 14 ani. 

Popularitatea sa este dată nu numai de imaginea în sine și de modul în care fiecare zi de 
postare reprezintă o parte a propriei lucrării NET. Astfel, ideea de parte lângă parte sau de 
patchwork virtual a fost creată prin formele întâlnite în informaţiile digitale ce fac parte din 
fenomenul trans-media. Ideatic mozaicul mintal al promovării zi de zi, a narativității şi 
perseverenței de a compune zilnic o lucrare, a constituit şi construcția popularității prin 


următitorii săi pe rețelele de socializare care au fost în creştere cu fiecare imagine postată. 


Concluzii 


Această relaționare metodică şi conceptuală dintre mozaic și pixel ce are loc în sfera artelor 
textile este constituită în baza a mai multor aspecte comune şi creează noi legături între tradiție 
şi tehnologie. În corelare cu acest aspect, o altă similitudine a conceptelor analizate este legată de 
percepția vizuală atât a imaginii de ansamblu cât şi a detalulor. Construcțiile de tip mozaical, fie 
în forma clasică, decorativă sau interpretată în domenii ca arta textilă, designul vestimentar sau 
arta digitală certifică într-o anumită formă atractivitatea în era contemporană a ideii de parte 
micro ce se transformă treptat în imaginea macro de ansamblu. Compozițiile realizate folosind 
unităţi repetitive diferenţiate cromatic îmbogăţesc lumea din jurul nostru, putând fi considerate 
expresie a mediului social. Astfel, societatea actuală se comportă ca un mozaic perpetuu, în care 
preponderența spre narativitatea reală sau virtuală conturează o direcție spre diversitate şi 
vizibilitate ce emite şi orientarea estetică în arta contemporană a ordonării armonioase a 
elementelor eterogene. Noile forme artistice sunt generate de metamorfoza ideologiilor estetice, 
precum și de interferenţele dintre domenii artistice, în cazul de față arta textilă (patchwork) şi 
arta murală (mozaic), dar şi de apariţia unora noi ca arta digitală (pixel art), cu referire la tehnicile 
tradiționale revigorate sub concepte inovatoare. Prin urmare, cercetarea acestor idei 
demonstrează că există o relație foarte puternică între trecut şi prezent, între tradiție şi o abordare 
generativă inovatoare, iar elementul central de legătură dintre mozaic şi pixel în contextul Artei 


Texule îl constituie micile forme individuale și asamblarea lor. 

Appendix 


Anexă imagini: 
Figura 1. Patchwork din bumbac din 1726, Anglia, 197/207cm, MeCord Museum of Canadian 
History, Montreal, Quebec; 
Figura 2. Verso luctării din bumbac din 1726, Anglia, 197/207cm, detaliu, MeCord Masenz of 
Canadian History, Montreal, Quebec; 
Figura 3. Cornelia Brustureanu, patehwork pe structură modulată de pătrate, 150x100cm, 2009; 
Figura 4. Faig Ahmed — Tradifion în Pixel, 2010; https:/ /faigahmed.com/ 


Figura 5. Lana Dumitru - Jacheta PUMA 17, 2013; https:/ /www.lanadumitru.com/lana-x-puma 


Figura 6. Kunihiko Motinaga, Lo, Săptămâna modei din Japonia, colecția de toamnă/iarna 
2011/2012 a companiei sale de modă  Anrealage cu model de pixeli 
https:/ /i.pinimge.com/originals/b8/3d/b4/b83db41b8eaddefb876e23b095ce9f6a.jpg 

Figura 7. Mike Winkelmann - NET - Everydays: he First 5000 Days, 2021; 
https:/ /www.theverge.com /2021 /3/11/22325054/beeple-christies-nft-sale-cost-everydays-69- 
million 


Figure 1. Patchwork din bumbac din 1726, Figure 2. Verso lucrării din bumbac 
Anglia, 197/207cm McCord Museum of din 1726, Anglia, 197/207cm, detaliu, 
Canadian History, Montreal, Quebec McCord Museum of Canadian 


History, Montreal, Quebec 


Figure 3. Cornelia Figure 4. Faig Ahmed — Tradition in Pixel, 2010 
Brustureanu, patchwork 
pe structură modulată de 
pătrate, 150x100cm, 2009 


Figure 6. Kunihiko Motinaga, Low, Săptămâna Figura 7. Mike Winkelmann - 
modei din Japonia, colecţia de toamnă /iarna  NFT — Everydays: The First 5000 
2011/2012 a companiei sale de modă Days, 2021 
Anrealage cu model de pixeli 


